**VIETOS PROJEKTŲ FINANSAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Vietos projektų finansavimo sąlygų aprašas (toliau – Aprašas) parengtas vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 (toliau – Vietos projektų administravimo taisyklės).

2. Aprašas nustato vietos projektų, teikiamų pagal „Akmenės rajono kaimo plėtros 2015-2023 metų strategiją“ vietos plėtros strategijos (toliau – VPS) I prioriteto „Ekonominės veiklos skatinimas kaimo vietovėse“ priemonės „Privataus verslo kūrimas ir plėtra“ (kodas LEADER-19.2-6) 1 veiklos sritį „Parama privačiam verslui kaimo vietovėse pradėti“ (kodas LEADER-19.2-6.2).

3. Aprašas taikomas vietos projektų paraiškoms, kurios pateiktos nuo 2017 m. gegužės 2 d. 8.00 val. iki 2017 m. birželio 1 d. 17.00 val.

4. Vietos projektų atrankos ir įgyvendinimo tvarką nustato Vietos projektų administravimo taisyklės.

**II SKYRIUS**

**VIETOS PROJEKTŲ PRIDĖTINĖ VERTĖ (KOKYBĖ) IR IŠLAIDŲ TINKAMUMAS**

5. Vietos projektų pridėtinės vertės (kokybės) vertinimas ir vietos projektų planuojamų išlaidų tinkamumo vertinimas atliekamas pirminių vietos projektų paraiškų (Pirminės vietos projektų paraiškos forma pateikiama šio Aprašo 1 priede) vertinimo metu, taikant vietos projektų atrankos kriterijus ir planuojamų išlaidų tinkamumo sąlygas.

**PIRMASIS SKIRSNIS. VIETOS PROJEKTŲ PRIDĖTINĖS VERTĖS (KOKYBĖS) VERTINIMAS**

6. Vietos projektų pridėtinės vertės (kokybės) vertinimo tvarką nustato Vietos projektų administravimo taisyklių 94–100 punktai.

7. Vietos projektų pridėtinės vertės (kokybės) vertinimo metu taikomi šie vietos projektų atrankos kriterijai:

|  |  |  |  |
| --- | --- | --- | --- |
| **Eil. Nr.** | **Vietos projektų atrankos kriterijus** | **Suteikiami balai** | **Vertinimo pagrindas** |
| **1.** | Didesnis įdarbintų asmenų skaičius (\* *skaičiuojama pagal sukurtą naują etatą*) | Didžiausias galimas surinkti balų skaičius **- 25** | Vertinama pagal pirminę paraišką ir verslo planą (jeigu taikoma) ir kartu su paraiška pateiktuose dokumentuose nurodytą informaciją |
| 1.1. | Sukurta 3 ir daugiau etatų | 25 |
| 1.2. | Sukurta 2,5 etato  | 24 |
| 1.3. | Sukurti 2 etatai | 23 |
| 1.4. | Sukurta 1,5 etato | 22 |
| **2.** |  Mažesnė sukuriamos darbo vietos kaina. Darbo vietos kaina = prašoma paramos suma/sukuriamų darbo vietų skaičius | Didžiausia galima surinkti balų suma **- 25** |  Vertinama pagal pirminę paraišką ir verslo planą (jeigu taikoma) ir kartu su paraiška pateiktuose dokumentuose nurodytą informaciją |
| 2.1. | Darbo vietos kaina iki **32 352** Eur | 25 |
| 2.2. | Darbo vietos kaina nuo **32 353** Eur iki **35 352** Eur | 24 |
| 2.3. | Darbo vietos kaina nuo **35 353** iki **38 352** Eur | 23 |
| 2.4. | Darbo vietos kaina nuo **38 353** iki **40 352,70** Eur | 22 |
| **3. \*** | Projekto vykdytojas yra asmuo iki 29 m. *(paraiškos pateikimo metu, pareiškėjas – fizinis asmuo arba pareiškėjo – juridinio asmens pagrindinis akcininkas yra iki 29 metų (imtinai) amžiaus**(pagrindinis akcininkas – akcininkas, turintis daugiau kaip 50 procentų juridinio asmens akcijų, juridinio asmens, neturinčio akcininkų (pavyzdžiui, mažosios bendrijos) atveju – vadovas yra 29 metų (imtinai) amžiaus)* | **25** | Vertinama pagal pareiškėjo pateiktą asmens dokumentą |
| **4.** | Projekto vykdytojas yra asmuo nuo 30 m. iki 40 m. *(paraiškos pateikimo dieną, pareiškėjas – fizinis asmuo arba pareiškėjo – juridinio asmens – pagrindinis akcininkas yra nuo 30 iki 40 metų (imtinai) amžiaus))**(pagrindinis akcininkas – akcininkas, turintis daugiau kaip 50 procentų juridinio asmens akcijų, juridinio asmens, neturinčio akcininkų (pavyzdžiui, mažosios bendrijos atveju – vadovas yra nuo 30 iki 40 metų (imtinai) amžiaus))* | **25** | Vertinama pagal pareiškėjo pateiktą asmens dokumentą |
| **5.** | Projektas įdarbinantis asmenis iš socialinę atskirtį patiriančių socialinių grupių (neįgalieji, asmenys gaunantys mažesnes pajamas, nei valstybės nustatyta namų ūkio skurdo rizikos riba, asmenys iš socialinės rizikos šeimų) | **25** | Tikrinama pagal prie ataskaitos pridėtus dokumentus: Sodros duomenis apie apdraustuosius, pateiktus darbuotojų neįgalumo pažymėjimus, pagal darbo biržos duomenis, pagal pažymas ir socialinės paramos skyriaus duomenis. |
|  | **VISO:** | **100** |   |

 \* - jeigu suteikiami balai pagal 3. punktą, pagal 4. punktą balai nesuteikiami.

 \*\* - jeigu suteikiami balai pagal 4. punktą, pagal 3. punktą balai nesuteikiami.

Didžiausia galima balų suma pagal visus vietos projektų atrankos kriterijus – 100 balų, mažiausias privalomas surinkti balų skaičius pagal vietos projektų atrankos kriterijus – 70 balų.

Vietos projekto paraiškoje deklaruojama atitiktis vietos projektų atrankos kriterijams turi būti išlaikoma viso vietos projekto įgyvendinimo ir kontrolės laikotarpiu.

**ANTRASIS SKIRSNIS. VIETOS PROJEKTŲ PLANUOJAMŲ IŠLAIDŲ TINKAMUMO VERTINIMAS**

8. Vietos projektų planuojamų išlaidų tinkamumo vertinimo tvarką nustato Vietos projektų administravimo taisyklių 101–108 punktai.

**9. Bendrosios tinkamumo sąlygos, susijusios su tinkamomis finansuoti išlaidomis, nurodytos Vietos projektų administravimo taisyklių 24 punkte ir yra šios:**

9.1. aiškiai nurodytos Vietos projektų finansavimo sąlygų aprašo dalyje, skirtoje tinkamų finansuoti išlaidų sąrašui;

9.2. detaliai išdėstytos pirminėje vietos projekto paraiškoje (1 priedas);

9.3. tiesiogiai susijusios su vietos projekto įgyvendinimu ir būtinos (vietos projekto tikslai nebūtų pasiekti be vietos projekto finansiniame plane numatytų ir iš paramos VPS įgyvendinti prašomų finansuoti išlaidų);

9.4. patikrinamos vietos projekto įgyvendinimo ir jo kontrolės laikotarpiu (pvz., patikrų vietoje, auditų metu įmanoma įsitikinti, kad tokios išlaidos buvo faktiškai patirtos);

9.5. nekeičiamos vietos projekto įgyvendinimo metu, t. y. vietos projekto išlaidos, numatytos vietos projekto paraiškoje ir patvirtintame vietos projekte, jo įgyvendinimo metu negali būti keičiamos arba papildomos naujomis;

9.6. neviršijančios rinkos kainų. Laikoma, kad iš paramos VPS įgyvendinti prašomos finansuoti išlaidos neviršija rinkos kainų, jeigu vietos projekto išlaidų pagrįstumo vertinimo metu planuojamos išlaidos pagrindžiamos (nurodomi alternatyvūs būdai):

9.6.1. bent 3 (trimis) skirtingų prekių tiekėjų ir (arba) paslaugų teikėjų, prekiaujančių panašiomis prekėmis ir (arba) teikiančių panašias paslaugas (panašumo požymį apibūdinantys elementai: ta pati paskirtis, funkcijos, komplektacija, techninė specifikacija) ir kuriems tai yra įprasta komercinė-ūkinė veikla, komerciniais pasiūlymais arba jų interneto tinklalapiuose esančiomis kainomis kompiuterio ekrano nuotraukų forma (anglų k. „*Print Screen*“), arba kitu būdu, leidžiančiu objektyviai palyginti bent 3 (trijų) skirtingų prekių tiekėjų ir (arba) paslaugų teikėjų, prekiaujančių panašiomis prekėmis ir (arba) teikiančių panašias paslaugas ir kuriems tai yra įprasta komercinė-ūkinė veikla, siūlomas kainas. Bent 1 (vienas) rinkos kainą įrodantis dokumentas (komercinis pasiūlymas arba kompiuterio ekrano nuotrauka) turi būti pateiktas iš prekių ar paslaugų teikėjo, kurio buveinės registracijos vieta yra ne VVG teritorijoje;

9.6.2. Ministerijos, Agentūros ar kitų ESIF administruojančių institucijų patvirtintais fiksuotaisiais arba didžiausiais tokių pat prekių ir (arba) paslaugų vienetų įkainiais, taikomais panašaus pobūdžio projektams ir paramos gavėjams (šią informaciją kaupia ir metodinę pagalbą VPS vykdytojai dėl esamų galiojančių įkainių teikia Agentūra Vietos projektų administravimo taisyklių 138.4 papunkčio nustatyta tvarka);

9.6.3. Ministerijos, Agentūros arba nepriklausomų ekspertų atliktuose, viešai ESIF administruojančių institucijų interneto svetainėse skelbiamuose prekių ir (arba) paslaugų kainų rinkos tyrimuose nustatytais įkainiais, kurie taikomi tokioms pat išlaidoms įgyvendinant panašaus pobūdžio projektus ir panašiems paramos gavėjams. Europos Sąjungos struktūriniams fondams (Europos socialiniam fondui, Europos regioninės plėtros fondui, Europos sanglaudos fondui) taikomi rinkos kainų tyrimai (supaprastinto išlaidų apmokėjimo tyrimai) skelbiami interneto tinklalapio www.esinvesticijos.lt nuorodos „Dokumentai“ skyriaus „Tyrimai“ poskyryje „Supaprastinto išlaidų apmokėjimo tyrimai“);

9.6.4. planuojamos vienos darbo vietos (vieno etato) sukūrimo kaina (vertinama paramos lėšų dalis be nuosavo indėlio) negali būti didesnė už **40 352,70** eurų (keturiasdešimt tūkstančių trys šimtai penkiasdešimt du eurai); jeigu vietos projektu kuriama mažiau arba daugiau kaip viena darbo vieta, planuojamos darbo vietos kainos pagrįstumui įrodyti taikomas *pro rata* principas (pvz., jeigu numatoma sukurti ir išlaikyti 0,5 naujos darbo vietos (etato), laikoma, kad didžiausia galima parama 0,5 naujos darbo vietos (etato) sukurti gali siekti iki **20 176,35** **Eur**; jeigu vietos projekte numatoma sukurti ir išlaikyti 1,5 naujos darbo vietos (etato), laikoma, kad didžiausia galima parama 1,5 naujos darbo vietos (etato) sukurti gali siekti iki **60 529,05** **Eur**);

9.7. neviršyti didžiausios paramos vietos projektui įgyvendinti dydžio 118 347 eurų (vieno šimto aštuoniolika tūkstančių trys šimtai keturiasdešimt septynių eurų) ir didžiausios galimos paramos vietos projektui įgyvendinti lyginamosios dalies, nurodytos pagal 1 veiklos sritį **„Parama privačiam verslui kaimo vietovėse pradėti“, (kodas LEADER-19.2-6.2):**

9.8. **paramos lyginamoji dalis – iki 70 proc.** tinkamų finansuoti išlaidų, kai paraišką teikia privatus juridinis arba fizinis asmuo, atitinkantis labai mažai įmonei keliamus reikalavimus, nurodytus taisyklėse;

9.9. **paramos lyginamoji dalis – iki 50 proc.** tinkamų finansuoti išlaidų, kai jį teikia privatus juridinis arba fizinis asmuo, išskyrus asmenis, atitinkančius labai mažai įmonei keliamus reikalavimus, nurodytus VPS ir Vietos projektų finansavimo sąlygų apraše;

9.10. būti tinkamai susietos su ES kaimo plėtros politikos remiamomis sritimis (VPS vykdytoja, vadovaudamasi VPS nustatytomis VPS priemonių sąsajomis su minėtų ES politikų remiamomis sritimis, pareiškėjams teikia konsultacijas ir užtikrina, kad sąsajos vietos projekto paraiškoje būtų nurodytos tinkamai – atitiktų VPS nurodytus kodus), t. y.:

9.10.1. jeigu pateiktas paprastas kaimo vietovių vietos projektas, turi būti aiškiai nurodyta, prie kurios vienos ES kaimo plėtros prioriteto tikslinės srities įgyvendinimo priskiriamos išlaidos. Teikiamas ne žemės ūkio verslo įkūrimo vietos projektas, visos išlaidos susiejamos su ES kaimo plėtros prioriteto tikslinės srities 6A kodu;

9.11. atitikti taikytinus ES ir nacionalinius standartus. Laikoma, kad įsigytos prekės atitinka ES ir nacionalinius standartus, jeigu jos pažymėtos ženklu „CE“ (ženklas „CE“ – tai įrodymas, kad įsigytas produktas buvo įvertintas ir atitinka ES saugos, sveikatos ir aplinkos apsaugos reikalavimus) arba jomis viešai ir laisvai prekiaujama Lietuvos Respublikoje (įsigijus išrašomi visi pagal Lietuvos Respublikos teisės aktus privalomi pirkimo-pardavimo faktą patvirtinantys dokumentai, pateikiami atitiktį standartams įrodantys dokumentai ar jų kopijos, jeigu pardavėjas tokius dokumentus privalo turėti);

9.12. būti patirtos nepažeidžiant pirkimų tvarkos, nurodytos Vietos projektų administravimo taisyklių 189–194 punktuose;

9.13. būti pagrįstos išlaidų pagrindimo ir išlaidų apmokėjimo įrodymo dokumentais. Išlaidų pagrindimo dokumentai – rangovų, paslaugų teikėjų ar prekių tiekėjų pateiktos sąskaitos, priėmimo–perdavimo aktai ar kiti dokumentai, kuriais pagrindžiamos patirtos išlaidos. Išlaidų apmokėjimo įrodymo dokumentai – banko sąskaitos išrašai, interneto bankininkyste besinaudojančių vietos projektų vykdytojų pateikti išrašai, patvirtinti vietos projekto vykdytojo (taikoma fiziniams asmenims), vietos projekto vykdytojo vadovo ar kito įgalioto asmens parašu ir antspaudu, jeigu jis antspaudą privalo turėti (taikoma juridiniams asmenims). Visos išlaidos turi būti apmokamos per banko atsiskaitomąją sąskaitą, kuri yra skirta paramos vietos projektui įgyvendinti lėšoms;

9.14. būti patirtos nuo vietos projekto patvirtinimo dienos iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas. Vietos projekto bendrosios išlaidos gali būti patirtos ne anksčiau kaip 1 (vieneri) metai iki vietos projekto paraiškos pateikimo dienos. Vietos projekto tinkamas įgyvendinimo laikotarpis – iki 36 mėn. nuo vietos projekto vykdymo sutarties sudarymo dienos. Visos vietos projektų įgyvendinimo išlaidos pagal KPP priemonės „LEADER“ veiklos sritį „Parama vietos projektams įgyvendinti pagal VPS“ (kodas 19.2) turi būti patirtos ir pagrįstos išlaidų pagrindimo bei išlaidų apmokėjimo įrodymo dokumentais ne vėliau kaip iki 2023 m. liepos 1 d. Visais atvejais vietos projektų įgyvendinimo išlaidos turi būti patirtos ne vėliau kaip 1 (vienas) mėnuo iki konkrečios VPS įgyvendinimo pabaigos;

**10. Papildomos tinkamumo sąlygos, susijusios su tinkamomis finansuoti išlaidomis, taikomos šiam kvietimui teikti vietos projektus, nurodytos šiame Apraše ir yra šios:**

 10.1. Parama teikiama ne žemės ūkio veiklai, įskaitant paslaugų žemės ūkiui teikimą. Remiama veikla nustatoma, vadovaujantis Ekonominės veiklos rūšių klasifikatoriumi, patvirtintu Statistikos departamento prie Lietuvos Respublikos Vyriausybės generalinio direktoriaus įsakymu (toliau - EVRK). Parama neteikiama veiklai, kuri pagal EVRK patenka į žemės ūkio, miškininkystės ir žuvininkystės sekciją, išskyrus veiklą, susijusią su paslaugų žemės ūkiui teikimu;

10.2. Jeigu projekte numatyta produktų gamyba, apdorojimas, perdirbimas, galutinis produktas negali būti Sutarties dėl Europos Sąjungos veikimo I priede nurodytas produktas;

10.3. Išperkamosios (finansinės) nuomos būdu įsigytas projektui įgyvendinti reikalingas turtas turi tapti paramos gavėjo nuosavybe iki projekto įgyvendinimo pabaigos. Jei įsigyjamos teisės aktų nustatyta tvarka privalomos registruoti naujos transporto priemonės, kita įranga ir (arba) technika, nurodyta tinkamų finansuoti išlaidų sąraše, pateiktame Aprašo 12 punkte, buvo įregistruota juridinio asmens, vykdančio šių transporto priemonių ar kitos įrangos ir (arba) technikos pardavimo veiką, vardu, pareiškėjas turi pateikti to juridinio asmens patvirtinimą raštu, kuriame būtų patvirtinta, kad transporto priemonė ir (arba) kita įranga ir (arba) technika nebuvo eksploatuota.

11. Tinkamos finansuoti išlaidos pagal šią VPS priemonę yra priskiriamos prie ES kaimo plėtros politikos tikslinės srities Nr. 8 Tinkamos finansuoti išlaidos yra priskiriamos prie ES žvejybos ir akvakultūros prioriteto konkretaus tikslo ir uždavinio Nr. 6A.

**12. Tinkamos finansuoti išlaidos yra šios:**

12.1. naujų prekių įsigijimo:

12.1.1. projekte numatytai veiklai vykdyti skirtų gamybinių ir kitų būtinų statinių rekonstravimas ir (arba) kapitalinis remontas bei inžinerinių statinių nauja statyba. Projekte numatytai veiklai vykdyti skirtų gamybinių ir kitų būtinų statinių rekonstravimą ar kapitalinį remontą, taip pat inžinerinių statinių naują statybą atliekant ūkio būdu, finansuojamas tik naujų statybinių medžiagų įsigijimas.

12.1.2. naujos technikos ir įrangos, skirtų projekto reikmėms, įsigijimas ir įrengimas projekto įgyvendinimo vietoje, prie kurių priskiriama:

12.1.3. speciali kompiuterinė ir programinė įranga, skirta įsigyjamos įrangos ar technologinio proceso valdymui;

12.1.4. projektui įgyvendinti ir projekte numatytai veiklai vykdyti būtina specializuota technika ir (arba) įranga. Parama įsigyti N kategorijos N1 klasės motorinę transporto priemonę kroviniams vežti (išskyrus visureigius), kaip nustatyta Motorinių transporto priemonių ir jų priekabų kategorijų ir klasių pagal konstrukciją reikalavimuose, patvirtintuose Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“, teikiama tuo atveju, kai joje yra 2 arba 3 sėdimos vietos, krovinių skyrius atskirtas pertvara ir jame nėra langų;

12.1.5. naujų statybinių medžiagų įsigijimas kai projekte numatytai veiklai vykdyti skirtų naujų statybinių medžiagų įsigijimas gamybinių ir kitų būtinų rekonstravimą ar kapitalinį remontą, taip pat inžinerinių statinių naują statybą atliekant ūkio būdu;

12.2. darbų ir paslaugų įsigijimo:

12.2.1. verslo infrastruktūros projekto įgyvendinimo vietoje kūrimas (privažiavimo sklypo, kuriame įgyvendinamas projektas, ribose, apšvietimo įrengimo, vandens tiekimo (įskaitant vandens gręžinį) ir nuotekų šalinimo sistemos įrengimo ir (arba) sutvarkymo, kitos su projekto įgyvendinimu susijusios infrastruktūros kūrimo ar gerinimo darbų išlaidos);

12.3. bendrosios išlaidos. Atlyginimas architektams, inžinieriams ir konsultantams už konsultacijas, susijusias su aplinkosauginių ir ekono0miniu tvarumu, įskaitant galimybių studijų, verslo planų (veiklos ir (arba) projekto aprašų) ir kitų su jais susijusių dokumentų rengimą, kai šios išlaidos, susijusios su nekilnojamo turto statyba ir (arba) įsigijimu, įskaitant ilgalaikę nuomą, ir gerinimu, naujų įrenginių ir įrangos, įskaitant techniką, pirkimu ir (arba) išperkamąja nuoma, taip pat vietos projekto viešinimo išlaidos; Tinkamų finansuoti bendrųjų išlaidų suma be PVM negali būti didesnė kaip 2 200 Eur (du tūkstančiai du šimtai eurų) ir negali viršyti 10 proc. kitų tinkamų finansuoti išlaidų sumos. Projekto viešinimo išlaidos turi būti patirtos vadovaujantis Viešinimo taisyklėmis;

**13. Netinkamos finansuoti išlaidos yra nurodytos Vietos projektų administravimo taisyklių 28 punkte ir yra šios:**

13.1. neatitinkančios Vietos projektų administravimo taisyklių 27 punkte nurodytų tinkamų finansuoti išlaidų kategorijų ir neišvardytos Vietos projektų finansavimo sąlygų apraše (12 punktas), suderintame su Agentūra ir patvirtintame VPS vykdytojos valdymo organo sprendimu;

13.2. neišvardytos VPS vykdytojos patvirtintoje pirminėje vietos projekto paraiškoje (po pirminės vietos projekto paraiškos patvirtinimo neleidžiama įtraukti naujų išlaidų ar jas keisti kitomis);

13.3. išlaidų dalis, viršijanti tinkamų finansuoti išlaidų įkainį (kai toks yra nustatytas). Jeigu pagal pateiktus komercinius pasiūlymus išlaidų vertė yra didesnė už vidutines rinkos kainas arba nustatytus didžiausius įkainius, finansuojama pagal nustatytus įkainius. Jeigu pagal pateiktus komercinius pasiūlymus išlaidų vertė yra mažesnė negu pagal vidutinės rinkos kainas arba nustatytus didžiausiuosius įkainius, finansuojama pagal pasiūlyme pateiktą kainą;

13.4. nepagrįstai didelės išlaidos. Kilus įtarimui dėl kainų padidinimo, VPS vykdytoja, nustatydama tinkamų finansuoti išlaidų dydį, turi palyginti pareiškėjo pateiktus dokumentus, pagrindžiančius konkrečios išlaidos dydį su analogiškų rinkoje egzistuojančių išlaidų dydžiu (taikoma, jeigu Vietos projektų finansavimo sąlygų apraše nėra nustatyto įkainio tokiai išlaidai). Tuo atveju, kai VPS vykdytoja nustato, kad pareiškėjo pateiktame dokumente, pagrindžiančiame konkrečios išlaidos dydį, konkrečios išlaidos dydis yra didesnis nei analogiškos rinkoje egzistuojančios išlaidos dydis, pareiškėjui VPS vykdytoja turi siųsti paklausimą su prašymu per 5 (penkias) darbo dienas pateikti papildomą konkrečios išlaidos dydis, pareiškėjui VPS vykdytoja turi siųsti paklausimą su prašymu per 5 (penkias) darbo dienas pateikti papildomą konkrečios išlaidos dydžio pagrindimą. Pareiškėjui nepateikus papildomo pagrindimo arba pateikus neišsamų, nemotyvuotą pagrindimą, VPS vykdytoja tinkamomis finansuoti išlaidomis turi pripažinti tą konkrečios išlaidos dydį, kuri yra mažesnė (nustatyta VPS vykdytojos). VPS vykdytoja apie tai informuoja pareiškėją ir suderina su juo, ar jis sutinka su sumažintu tinkamos finansuoti išlaidos dydžiu. Jeigu pareiškėjas nesutinka ar per 5 (penkias) darbo dienas nepateikia jokio atsakymo, laikoma, kad vietos projekto paraiškoje numatytos nepagrįstai didelės išlaidos, neatitinkančios tinkamumo sąlygų, dėl to vietos projekto paraiška pripažįstama netinkama finansuoti ir yra atmetama. Agentūra, vadovaudamasi Vietos projektų administravimo taisyklių 138 punktu, dalijasi patirtimi dėl šio aprašo papunkčio taikymo, taip pat teikia VPS vykdytojai metodines rekomendacijas dėl kitų būdų, susijusių su tinkamų finansuoti išlaidų dydžio pagrįstumo vertinimu;

13.5. vietos projekto administravimo išlaidos;

13.6. nekilnojamo turto įsigijimo išlaidos;

13.7. naudotų prekių įsigijimo išlaidos;

13.8. baudos, nuobaudos ir bylinėjimosi išlaidos;

13.9. išlaidos, nepagrįstos faktine gautų prekių, atliktų darbų ar suteiktų paslaugų verte;

13.10. išlaidos, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus paramos VPS įgyvendinti lėšų jos būtų pripažintos tinkamomis finansuoti ir apmokėtos daugiau nei vieną kartą (jeigu vietos projekto vykdytojo – viešojo juridinio asmens veikla finansuojama iš Lietuvos Respublikos valstybės ir (arba) savivaldybių biudžetų ir jis iki vietos projekto patvirtinimo patiria vietos projekto bendrųjų išlaidų, jos gali būti pripažintos tinkamomis tuomet, jeigu buvo apmokėtos iš Lietuvos Respublikos valstybės ir (arba) savivaldybių biudžetų asignavimų, kurie skirti projektams avansuoti);

13.12. Trumpalaikio turto įsigijimo išlaidos, išskyrus naujų statybinių medžiagų įsigijimo išlaidas;

13.13. smulkių buities reikmenų įsigijimo išlaidas (patalynės, stalo įrankių, indų ir pan.);

13.14. vidaus vandenų transporto priemonės, priskiriamos žvejybos laivams, mažiesiems laivams (išskyrus irklines valtis ir baidares), pramoginiams laivams, sportiniams laivams, asmeniniams laivams (vandens motociklams), kaip nurodyta Lietuvos Respublikos vidaus vandenų transporto kodekse;

13.15. visų tipų orlaiviams priskiriami aparatai (mašinos), kaip apibrėžia Lietuvos Respublikos aviacijos įstatyme ir kituose tai reglamentuojančiuose teisės aktuose;

13.16. šių transporto priemonių įsigijimo:

13.16.1. L kategorijos ar jai prilygintinų (mopedų, motociklų, triračių, keturračių motociklų, bagių, kartingų ir pan.);

13.16.2. M kategorijos ir jai priskiriamų kėbulų tipų (išskyrus autokatafalkus ir 8 sėdimų vietų transporto priemones, skirtas keleiviams vežti) priemonių;

13.16.3. N kategorijos ir jai priskiriamų kėbulų tipų, kurių kodai – BAE, BAF, BAG, BAH, BAM, BC, BD, BAN, BAR, BAS, priemonių;

13.16.4. G kategorijai (visureigiai) ir jai priskiriamų kėbulų tipams

13.16.5. O kategorijai (priekabos ir puspriekabės) priskiriamų transporto priemonių, kurių kodas – DD;

13.16.6. specialiosios paskirties transporto priemonių, kurių kodai – SA, SB, SC, SE, SJ, SN, SR, ST ir SZ;

13.16. miškų (medienos ištraukimo traktoriai, savikrovės priekabos, medvežiai, miškavežiai, medkirtės ar medžių kirtimo galvutės, medžių ir (arba) krūmų pjovimo ir skiedrų ruošimo kombainai energetinėms plantacijoms, mechanizmai šakoms į rulonus presuoti, medienos smulkintuvai (kapoklės) ir žemės ūkio įranga ir technika;

13.17. paprastojo (einamojo) remonto išlaidos;

13.18. išlaidos reklamai, skirtai ne projekto viešinti;

13.19. išlaidos ar jų dalis, patirtos perkant prekes, paslaugas ar darbus nesilaikant pirkimo procedūrų, nurodytų Administravimo taisyklėse;

13.18. žemės pirkimo ir (arba) nuomos išlaidos, išlaidos, susijusios su nuomos sutartimi, turto nuomos mokestis, palūkanų mokėjimo, netiesioginės išlaidos, draudimo įmokos;

13.19. gyvūnų, vienmečių augalų įsigijimo išlaidos;

13.20. turtas, kurio valdymo (naudojimo) teisė pareiškėjui apribota (turtas areštuotas);

13.21. Pirkimo ir (arba) importo PVM, kurį pagal Lietuvos Respublikos pridėtinės vertės mokesčio įstatymą paramos gavėjas turi ar galėtų turėti galimybę įtraukti į PVM apskaitą (net jei tokio PVM paramos gavėjas į apskaitą neįtraukė).

**III SKYRIUS**

**VIETOS PROJEKTŲ TINKAMUMAS**

14.Vietos projektų tinkamumo finansuoti (išskyrus vietos projekto išlaidų tinkamumą) vertinimas atliekamas galutinių vietos projektų paraiškų vertinimo metu, taikant vietos projektų tinkamumo finansuoti sąlygas ir vietos projektų vykdytojų įsipareigojimus.

15. Vietos projektų tinkamumo vertinimo tvarką nustato Vietos projektų administravimo taisyklių 114–134 punktai.

16. Bendrąsias vietos projektų tinkamumo finansuoti sąlygas ir bendruosius vietos projektų vykdytojų įsipareigojimus nustato Vietos projektų administravimo taisyklių 17–23 punktai ir 29–35 punktai. Atsižvelgiant į VPS priemonės pobūdį, šiam kvietimui taikomos šios bendrosios vietos projektų tinkamumo finansuoti sąlygos ir bendrieji vietos projektų vykdytojų įsipareigojimai:

**16.1. bendrosios tinkamumo sąlygos, susijusios su pareiškėju (pareiškėjai teikia paraiškas individualiai, partneriai nėra galimi):**

16.1.1. būti tinkamu paramos gavėju, atitinkančiu VPS nurodytą tinkamą paramos gavėją pagal VPS priemonę „Privataus verslo kūrimas ir plėtra“ (kodas LEADER-19.2.-6) 1 veiklos sritį „Parama privačiam verslui kaimo vietovėse pradėti“, (kodas LEADER-19.2-6.2.), pagal kurią skelbiamas kvietimas teikti vietos projektus:

16.1.1.1. Tinkami paramos gavėjai gali būti tik:

16.1.1.1.1. Fizinis asmuo, kuris paramos paraiškos pateikimo momentu nuolatinę gyvenamąją vietą deklaruoja Akmenės r. VVG teritorijoje;

16.1.1.1.2. Akmenės r. VVG teritorijos gyventojas – ūkininkas, atitinkantis labai mažai įmonei keliamus reikalavimus ir veiklą vykdantis VVG teritorijoje.

16.1.1.1.3. Akmenės r. VVG teritorijoje registruotas ir veikiantis privatus juridinis asmuo, atitinkantis labai mažai ar mažai įmonei keliamus reikalavimus;

16.1.1.1.4. veiklą pradėjęs (veikęs pagal verslo liudijimą arba individualios veiklos pažymą) ne anksčiau kaip prieš 6 mėn. iki paraiškos pateikimo arba pradėsiantis fizinis asmuo;

16.1.1.1.5. naujai įsteigtas (įregistruotas ne anksčiau kaip prieš 6 mėn. iki paraiškos pateikimo dienos) privatus juridinis asmuo;

16.1.2. neturėti nei vieno nepabaigto įgyvendinti vietos projekto arba būti įgyvendinančiam leidžiamą projektų kiekį KKP lygmeniu tuo pat metu. Tuo pat metu KPP lygmeniu leidžiama įgyvendinti ne daugiau kaip (nurodomos alternatyvos);

16.1.2.1. vieną projektą, susijusį su investicijomis į infrastruktūrą, verslą, prekių gamybą, paslaugų teikimą (pvz., verslo kūrimo, verslo plėtros, kaimų atnaujinimo) ir vieną projektą, susijusį su investicijomis į žmogiškąjį kapitalą (pvz., mokymų, kultūros renginių, stovyklų organizavimo);

16.1.2.2. du projektus, susijusius su investicijomis į žmogiškąjį kapitalą;

16.1.3. atsižvelgiant į teisinę formą, būti:

16.1.3.1. registruotu VPS vykdytojos, kuriai teikiama vietos projekto paraiška, teritorijoje (taikoma juridiniams asmenims);

16.1.3.2. deklaravusiu nuolatinę gyvenamąją vietą VPS vykdytojos, kuriai teikiama vietos projekto paraiška, teritorijoje (taikoma fiziniams asmenims, išskyrus ūkininkus);

16.1.3.3. deklaravusiu nuolatinę gyvenamąją vietą ir (arba) įsiregistravusiu žemės ūkio valdą ir ūkį VPS vykdytojos, kuriai teikiama vietos projekto paraiška, teritorijoje (taikoma ūkininkams). Jeigu pareiškėjas yra ūkininkas, žemės ūkio valda jo vardu (kaip valdos valdytojo) registruojama Lietuvos Respublikos žemės ūkio ir kaimo verslo registre Lietuvos Respublikos žemės ūkio ministro 2008 m. gegužės 15 d. įsakymo Nr. 3D-278 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ nustatyta tvarka; ūkis registruojamas Ūkininko ūkių registre Lietuvos Respublikos žemės ūkio ministro 2003 m. liepos 24 d. įsakymo Nr. 3D-298 „Dėl ūkininkų ūkių registravimo ūkininkų ūkių registre tvarkos“ nustatyta tvarka.

16.1.4. būti neskolingu Valstybinei mokesčių inspekcijai prie Lietuvos Respublikos finansų ministerijos ir Valstybiniam socialinio draudimo fondui prie Lietuvos Respublikos socialinės apsaugos ir darbo ministerijos. Ši nuostata netaikoma juridiniams asmenims, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės piniginių fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai;

16.1.5. tvarkyti buhalterinę apskaitą ir sudaryti finansines ataskaitas Lietuvos Respublikos teisės aktų nustatyta tvarka;

16.1.6. per paskutinius vienerius metus (skaičiuojama nuo galutinio sprendimo dėl pažeidimo padarymo priėmimo dienos) nebūti padariusiam pažeidimo, susijusio su EŽŪFKP ir EJRŽF paramos, skirtos 2007–2013 metų ir 2014–2020 metų finansavimo laikotarpiams panaudojimu ar siekiu panaudoti, apie kurį teisės aktų nustatyta tvarka buvo pranešta Europos Komisijai (vadovaujamasi Agentūros duomenimis).

16.1.7. būti ne jaunesniu negu 18 metų (taikoma, kai VPS numatytas tinkamas paramos gavėjas – fizinis asmuo);

16.1.8. neturėti finansinių sunkumų t. y. iškeltos bylos dėl bankroto, nebūti likviduojamu;

16.1.9. veikti sąžiningai, t. y.

16.1.9.1. savo veiksmais ar neveikimu nebūti sukūrusiu neteisėtų sąlygų gauti paramą. Galimai neteisėtų sąlygų gauti paramą sukūrimas nustatomas pagal Galimai neteisėtų sąlygų gauti paramą nustatymo metodiką, patvirtintą Lietuvos Respublikos žemės ūkio ministro 2014 m. lapkričio 27 d. įsakymu Nr. 3D-889 „Dėl Galimai neteisėtų sąlygų gauti paramą nustatymo patvirtinimo“;

16.1.9.2. pateikti rašytinį prašymą nušalinti nuo vietos projektų atrankos (rašytinis pašymas nušalinti turi apimti vietos projektų finansavimo sąlygų rengimo, vietos projektų paraiškų vertinimo, vietos projektų tvirtinimo etapus), jeigu vietos projekto paraišką teikia VPS vykdytojos kolegialaus valdymo organo narys, VPS vykdytojos darbuotojas arba šiems išvardintiems asmenims artimi asmenys ir dėl to kyla interesų konfliktas ir (arba) atsiranda asmeninis suinteresuotumas, kaip tai apibrėžia Lietuvos Respublikos viešųjų ir privačių interesų derinimo valstybės tarnyboje įstatymo (toliau – Interesų derinimo įstatymas) 2 str. ir Reglamento (ES) Nr. 966/2012 57 str. Interesų konflikto, viešųjų interesų, privačių interesų, asmeninio interesuotumo, artimų asmenų terminų apibrėžtys pateikiamos Interesų derinimo įstatymo 11 str. 2 d. VPS vykdytojos kolegialus valdymo organas (taikoma, kai rašytinį prašymą nušalinti pateikė VPS vykdytojos darbuotojas arba atskiras VPS vykdytojos kolegialaus organo narys (-iai) ir be prašančių nušalinti asmenų balsavimo neužtenka kvorumo sprendimui priimti), gavęs rašytinį prašymą nušalinti nuo vietos projektų atrankos gali vadovautis interesų derinimo įstatymo 11 str. 3 d. ir Reglamento (ES) Nr. 966/2012 57 str. 1 d. ir motyvuotu rašytiniu sprendimu prašymo nušalinti nepriimti (duomenys apie sprendimą nepriimti pareikšto nusišalinimo per 5 (penkias) darbo dienas pateikiama Vyriausiajai tarnybinės etikos komisijai elektroniniu būdu – per Interesų deklaracijų informacinę sistemą (IDIS, [www.vtek.lt/idis/)](http://www.vtek.lt/idis/%29));

16.1.9.2.1. aplinkybės, susijusios su nušalinimo prašančiu asmeniu įrodo, kad yra tenkinamas bent vienas Vyriausios tarnybinės etikos komisijos patvirtintas kriterijus, leidžiantis nepriimti nusišalinimo. Pareikšto nusišalinimo nepriėmimo kriterijai nustatyti Vyriausiosios tarnybinės etikos komisijos 2016 m. sausio 27 d. sprendimu Nr. KS-8 „Dėl kriterijų valstybinėje tarnyboje dirbančio asmens pareikštam nusišalinimui nepriimti patvirtinimo“;

16.1.9.2.2. aplinkybės, susijusios dėl nusišalinimo prašančiu asmeniu įrodo, kad prašantis nušalinti asmuo galės nešališkai ir objektyviai (kaip to reikalauja Reglamento (ES) Nr. 966/2012 57 str.), atlikti savo pareigas, susijusias su vietos projektų atranka;

16.1.9.3. vietos projekto paraiškoje, prie jos pridedamuose ar pagal VPS vykdytojos ir (arba) Agentūros paklausimą pateiktuose dokumentuose būti pateikusiu teisingą informaciją. Preziumuojama, kad pareiškėjas teikia teisingą informaciją, kol vietos projekto paraiškos vertinimo, o skyrus paramą ir vietos projekto įgyvendinimo bei vietos projekto kontrolės laikotarpiu nustatoma priešingai. Jeigu bet kuriuo vietos projekto administravimo metu nustatoma, kad pareiškėjas pateikė melagingą informaciją arba dėl aplaidumo nepateikė būtinos informacijos, taikoma Reglamento (ES) Nr. 640/2014 35 str. 6 d. – parama vietos projektui įgyvendinti neskiriama, o tuo atveju, jeigu pažeidimas paaiškėjo po paramos vietos projektui įgyvendinti skyrimo, visa išmokėta parama vietos projektui įgyvendinti susigrąžinama ir vietos projekto vykdymo sutartis nutraukiama, taip pat neskiriama EŽŪFKP ir EJRŽF parama du metus nuo galutinio sprendimo dėl šio pažeidimo nustatymo priėmimo dienos;

16.2. **bendrosios tinkamumo sąlygos, susijusios su vietos projektu:**

16.2.1. vietos projektas turi būti parengtas pagal nustatytą Vietos projekto paraiškos formą. Vietos projekto paraiškos forma yra sudėtinė Vietos projektų finansavimo sąlygų aprašo dalis. Pirminės vietos projekto paraiškos, teikiamos pagal kaimo vietovių VPS, forma pateikiama šio aprašo 1 priede. Galutinės vietos projekto paraiškos, teikiamos pagal kaip vietovių VPS, forma pateikiama šio aprašo 2 priede;

16.2.2. vietos projekto tikslai turi atitikti VPS priemonės „**Privataus verslo kūrimas ir plėtra**“, pagal kurią teikiamas vietos projektas, tikslus ir prisidėti prie jų įgyvendinimo;

16.2.3. vietos projektas turi būti įgyvendinamas:

16.2.3.1. VVG teritorijoje, jeigu vietos projekte numatyta ekonominė veikla, susijusi su prekių ir (arba) produktų gamyba, perdirbimu, rinkodara (paruošimu pardavimui, sandėliavimu). Iš paramos lėšų įrengtos gamybinės patalpos, sandėliai, įsigyta technika, įranga turi būti vietos projekto paraiškoje nurodytoje vietoje, kuri turi būti VVG teritorijoje. VVG teritorijoje pagamintų prekių ir produktų pardavimas galimas VVG teritorijoje ir už jos ribų;

16.2.3.2. VVG teritorijoje ir (arba) už jos ribų, jeigu projekte numatyta ekonominė veikla, susijusi su mobiliąja prekyba, paslaugų teikimu. Iš paramos lėšų paslaugų teikimui įrengtos patalpos, įsigyta įranga turi būti vietos projekto paraiškoje nurodytoje vietoje, kuri turi būti VVG teritorijoje. Iš paramos lėšų įsigyta technika ir įranga, būtina mobiliajai prekybai ir mobilių paslaugų teikimui, šios veiklos vykdymo laikotarpiu gali būti VVG teritorijoje ir už jos ribų, šios veiklos nevykdymo laikotarpiu turi būti saugoma vietos projekto paraiškoje nurodytoje vietoje, kuri turi būti VVG teritorijoje;

16.2.3.3. jeigu vietos projekte numatyta veikla, susijusi su investicijomis į nekilnojamąjį turtą, nekilnojamojo turto registracijos vieta turi būti VVG teritorijoje;

16.2.3.4. jeigu vietos projekte numatytos investicijos naujo verslo kūrimui, prie vietos projekto paraiškos turi būti pateikiamas vietos projekto verslo planas (šio aprašo 3 priedas), įrodantis, kad būsimas naujas verslas arba esamo verslo plėtra yra ekonomiškai gyvybingi, t. y. vietos projekto verslo planas turi atitikti ekonominio gyvybingumo kriterijus ir jų reikšmes, numatytas Ūkio subjektų, siekiančių pasinaudoti parama pagal Lietuvos kaimo plėtros 2014-2020 metų programos priemones, ekonominio gyvybingumo nustatymo taisyklėse, patvirtintose Lietuvos Respublikos žemės ūkio ministro 2014 m. liepos 28 d. įsakymu Nr. 3D-440 „Dėl Ūkio subjektų, siekiančių pasinaudoti parama pagal Lietuvos kaimo plėtros 2014-2020 metų programos priemones, ekonominio gyvybingumo nustatymo taisyklių patvirtinimo“;

16.2.3.5. jei vietos projekte numatyti statybos (naujo statinio statyba, statinio rekonstravimas, statinio kapitalinis remontas) ar infrastruktūros įrengimo, atnaujinimo darbai, iki galutinės vietos projekto paraiškos administracinės atitikties vertinimo pabaigos turi būti pateiktas statinio techninis projektas arba projektiniai pasiūlymai su statybos, rekonstravimo ar kapitalinio remonto vertės skaičiavimais. Statinių techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, aplinkos apsaugos, statybos skaičiuojamosios kainos nustatymo dalys) ir statybą, rekonstravimą ar kapitalinį remontą leidžiantis dokumentas turi būti pateikti iki pirmojo mokėjimo prašymo pateikimo dienos. Statybos užbaigimo dokumentai, įrodantys, kad galima teisėtai naudotis statiniu (vykdyti vietos projekte numatytą veiklą), turi būti pateikti ne vėliau kaip su galutiniu mokėjimo prašymu. Paprastasis remontas nėra finansuojamas paramos lėšomis, išskyrus statybos darbus, nurodytus Statybos techninio reglamento STR 1.01.08:2002 „Statinio statybos rūšys“, patvirtinto Lietuvos Respublikos aplinkos ministro 2002 m. gruodžio 5 d. įsakymu Nr. 622 „Dėl statybos techninio reglamento STR 1.01.08:2002 „Statinio statybos rūšys“ patvirtinimo“ 12.1.–12.11 papunkčiuose. Jeigu vietos projekte atliekami statybos darbai, apdailos darbai yra leidžiami tik statybos darbų metu atsiradusiems statinio sienų, kitų konstrukcijų pažeidimams ištaisyti;

16.2.3.6. jei vietos projekte numatyta nesudėtingų statinių (Statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl Statybos techninio reglamento STR 1.01.07:2010 „Nesudėtingi statiniai“, patvirtinimo“) statyba, rekonstravimas ar kapitalinis remontas, iki galutinės vietos projekto paraiškos administracinės atitikties vertinimo pabaigos pareiškėjas turi pateikti nustatyta tvarka atsakingų institucijų suderintą supaprastintą statybos, rekonstravimo ar kapitalinio remonto projektą (kai jis privalomas pagal teisės aktų reikalavimus) arba kitus bendruosius projektinius dokumentus (sklypo planą su pažymėtais esamais ir projektuojamais statiniais, jų eksplikaciją ir aiškinamąjį raštą), kai supaprastintas statybos, rekonstravimo ar kapitalinio remonto projektas neprivalomas;

16.2.3.7. jeigu vietos projekte numatytos investicijos pagal Vietos projektų administravimo taisyklių 16.2.3.5 ir (arba) 16.2.3.6 papunkčius, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techninio reglamento STR.1.06.03:2002 „Statinio projekto ekspertizė ir statinio ekspertizė“, patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl Statybos techninio reglamento STR.1.06.03:2002 „Statinio projekto ekspertizė ir statinio ekspertizė“ patvirtinimo“, nuostatomis. Ekspertizės išvada turi būti parengta įstaigos, turinčios teisę užsiimti šia veikla, ir turi būti pateikta iki pirmojo mokėjimo prašymo pateikimo dienos;

16.2.3.8. jeigu vietos projekte numatytos investicijos į nekilnojamąjį turtą ir jis:

16.2.3.8.1. nuosavybės teise priklauso fiziniam asmeniui ir (arba) privačiam juridiniam asmeniui, ir (arba) viešajam juridiniam asmeniui (išskyrus valstybės institucijas, įstaigas ir savivaldybes), jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, valdantis tą nekilnojamąjį turtą nuosavybės, nuomos ar kito teisėto naudojimosi pagrindais (netaikoma, kai numatytos investicijos į naujų pastatų ir statinių statybą); teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 10 (dešimt) metų laikotarpiui nuo vietos projekto paraiškos pateikimo dienos. Jeigu vietos projekte numatytos investicijos į naujų pastatų ir (ar) statinių statybą, o žemė po naujai statomais pastatais ir (ar) statiniais nuosavybės teise priklauso fiziniam asmeniui ir (arba) privačiam juridiniam asmeniui, ir (arba) viešajam juridiniam asmeniui (išskyrus valstybės institucijas, įstaigas ir savivaldybes), žemė turi priklausyti pareiškėjui nuosavybės teise;

16.2.3.8.2. nuosavybės teise priklauso valstybei arba savivaldybei, jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, kuriam suteikta teisė valdyti, naudoti nekilnojamąjį turtą ir disponuoti juo pagal nuomos, panaudos, patikėjimo sutartis arba kitus teisėtą valdymą, naudojimą ir disponavimą nekilnojamuoju turtu įrodančius dokumentus, kuriuose, be kita ko, nurodytas leidimas atlikti vietos projekte numatytas investicijas. Teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 7 (septynerių) metų laikotarpiui nuo vietos projekto paraiškos pateikimo dienos;

16.2.3.8.3. nuosavybės teise priklauso keliems bendraturčiams (įskaitant bendrosios jungtinės nuosavybės teise valdomą nekilnojamąjį turtą, priklausantį sutuoktiniams), prie vietos projekto paraiškos turi būti pridėti visų nekilnojamojo turto savininkų sutikimai dėl vietos projekte numatytų investicijų;

16.2.3.9. jei vietos projekte numatytos investicijos, susijusios su licencijuojama veikla arba veikla, kuriai vykdyti turi būti išduotas leidimas, ne vėliau kaip kartu su galutiniu mokėjimo prašymu turi būti pridėti visų nekilnojamojo turto savininkų sutikimai dėl vietos projekte numatytų investicijų;

16.2.3.10. vietos projekto turinys turi būti nesusijęs su šiomis veiklos sritimis:

16.2.3.10.1. alkoholinių gėrimų gamyba;

16.2.3.10.2. tabako gaminių gamyba;

16.2.3.10.3. ginklų, šaudmenų ir jų dalių gamyba;

16.2.3.10.4. azartinių lošimų, lažybų, loterijų organizavimu;

16.2.3.10.5. finansiniu tarpininkavimu, pagalbine finansavimo tarpininkavimo veikla;

16.2.3.10.6. draudimo, perdraudimo ir pensijų lėšų kaupimo veikla;

16.2.3.10.7. nekilnojamojo turto operacijomis, t. y. nekilnojamojo turto pirkimu ir pardavimu;

16.2.3.10.8. teisinės veiklos organizavimu;

16.2.3.10.9. medžiokle, gyvūnų gaudymo spąstais ir kitais įrankiais, medžioklės ir brakonieriavimo patirties sklaida ir su tuo susijusiomis paslaugomis;

16.2.3.10.10. farmacine veikla;

16.3. **bendrosios tinkamumo sąlygos, susijusios su horizontaliosiomis ES politikos sritimis:**

16.3.1. Vietos projektas turi būti suderintas su ES horizontaliosiomis politikos sritimis: darniu vystymusi, įskaitant aplinkosaugą ir klimato kaitos mažinimo veiksmus (taikomos abi sąlygos);

 16.3.1.1 jeigu vietos projekte numatyta ūkinė veikla, ji turi būti leistina aplinkos apsaugos požiūriu, t. y. Lietuvos Respublikos planuojamos ūkinės veiklos poveikio aplinkai vertinimo įstatymo 3 str. 2 d. nustatytais atvejais turi būti atliktas planuojamos ūkinės veiklos poveikio aplinkai vertinimas, kuris turi būti patvirtintas atsakingos institucijos – Aplinkos apsaugos agentūros. Įvertinus planuojamos ūkinės veiklos pobūdį ir poveikį aplinkai, kai tai privaloma, turi būti pripažinta, kad planuojama ūkinė veikla yra leistina pasirinktoje vietoje.

 16.3.1.2. vietos projekte turi būti pagrįsta, kad numatytos investicijos turi teigiamos įtakos darniam vystymuisi arba yra neutralios šiuo aspektu. Pavyzdžiui, teigiama įtaka darniam vystymuisi gali būti įrodoma pagrindžiant, kad vietos projekte numatytos investicijos, susijusios su atsinaujinančiųjų energijos išteklių energijos panaudojimo skatinimu; naujų mažą anglies dioksido kiekį išskiriančių technologijų diegimu, skatinant racionalų išteklių panaudojimą; vietos projektu siekiama mažinti teršalų, atliekų kiekį; vietos projekte numatomos prevencinės biologinės įvairovės nykimo mažinimo priemonės; vietos projektu prisidedama prie žaliųjų technologijų ir gamybos metodų derinimo bei vystymo; vietos projektu prisidedama prie vartojimo būdų kaitos ir vartotojų aplinkosauginio švietimo;

16.3.1.3. moterų ir vyrų lygiomis galimybėmis ir nediskriminavimo skatinimu dėl tautinės kilmės, religijos ar įsitikinimų, negalios, amžiaus (išskyrus jaunų žmonių iki 40 m. pozityviąją diskriminaciją, kuri yra leidžiama įgyvendinant VPS), šeimyninės padėties, lytinės orientacijos, t. y. vietos projekte pagrįsta, kad numatytos investicijos turi teigiamos įtakos moterų ir vyrų lygioms galimybėms, nediskriminavimo skatinimui arba yra neutralios šiuo aspektu;

16.3.1.4. konkurencijos teise. Parama vietos projektui įgyvendinti turi būti skiriama nepažeidžiant ES teisės normų, susijusių su nereikšmingos (*de minimis*)pagalbos teikimu vienam ūkio subjektui, t. y. 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de mintimis* pagalbai (OL 2013 L 352, p. 1) (toliau – Reglamentas (ES) Nr. 1407/2013). Vadovaujantis EK 2003 m. gegužės 6 d. rekomendacijos Nr. 2003/361/EC „Dėl labai mažų, mažų ir vidutinių įmonių sampratos“ 1 priedo „Labai mažų, mažų ir vidutinių įmonių samprata“ 1 str. įmone laikomas bet koks asmuo, užsiimantis ekonomine veikla, nepriklausomai nuo jo teisinės formos; tai apima fizinius asmenis, užsiimančius individualia veikla, ir šeimų verslus amatų ar kitos ekonominės veiklos srityse, taip pat partnerystes ar asociacijas, užsiimančias ekonomine veikla. Susijusių įmonių apibrėžimas ir kitos nuostatos pateikiamos Lietuvos Respublikos smulkaus ir vidutinio verslo plėtros įstatyme. Pareiškėjas, užsiimantis arba ketinantis užsiimti ūkine veikla, turi užpildyti ir pateikti Įmonės susietumo deklaraciją;

16.3.1.4.1. po to, kai pareiškėjas pateikia VPS vykdytojai Įmonės susietumo deklaraciją, VPS vykdytoja persiunčia Agentūrai jos kopiją (čia ir toliau Taisyklėse: informacija Agentūrai teikiama paštu arba el. pašto adresu dokumentai@nma.lt, išskyrus šiose Taisyklėse aiškiai nustatytas išimtis);

16.3.1.4.2. Agentūra, gavusi VPS vykdytojos persiųstą Įmonės susietumo deklaraciją, per 10 (dešimt) darbo dienų įvertina, ar pareiškėjas atitinka tinkamo pareiškėjo statusą (labai maža, maža ar vidutinė įmonė), nurodytą Vietos projektų finansavimo sąlygų apraše, ir turi teisę gauti paramą vietos projektui įgyvendinti pagal Reglamentą (ES) Nr. 1407/2013. Vertinimo metu Agentūra vadovaujasi Smulkiojo ir vidutinio verslo subjekto vidutinio metų sąrašinio darbuotojų skaičiaus nustatymo tvarkos aprašu, patvirtintu Lietuvos Respublikos ūkio ministro 2008 m. kovo 31 d. įsakymu Nr. 4-126 „Dėl Smulkiojo ir vidutinio verslo subjekto vidutinio metų sąrašinio darbuotojų skaičiaus nustatymo tvarkos aprašo patvirtinimo“ (nustatydama įmonės dydį), Suteiktos valstybės pagalbos ir nereikšmingos (*de minimis*) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, ir Suteiktos valstybės pagalbos ir nereikšmingos (*de minimis*) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (*de minimis*) pagalbos duomenų tvarkymo taisyklių patvirtinimo“, patikrina informaciją apie visą per tris paskutinius finansinius metus pareiškėjo ir su juo susijusių ūkio subjektų (o pareiškėjo reorganizacijos atveju – taip pat ir iki reorganizacijos buvusių ūkio subjektų) gautą *de minimis* pagalbą ir nustato, ar bendra *de minimis* pagalbos suma neviršija leidžiamo *de minimis* pagalbos dydžio. Jeigu pareiškėjui, įskaitant visus su juo susijusius juridinius ir fizinius asmenis, suteikus paramą vietos projektui įgyvendinti būtų viršijama bendra leistina *de minimis* pagalbos suma, negali būti skirta net ta paramos vietos projektui įgyvendinti dalis, kuri šios sumos neviršija;

16.3.1.4.3. Agentūra parengia išvadą dėl pareiškėjo dydžio (nustato, ar tai labai maža, maža ar vidutinė įmonė) ir jo teisės gauti paramą vietos projektui įgyvendinti pagal Reglamentą (ES) Nr. 1407/2013, ir pateikia ją VPS vykdytojai;

16.4. **bendrosios tinkamumo sąlygos, susijusios su nuosavo indėlio tinkamumu:**

16.4.1. prie vietos projekto galima prisidėti vienos rūšies tinkamu nuosavu indėliu (pvz. piniginėmis lėšomis) arba keliomis tinkamo nuosavo indėlio rūšimis (pvz. nuosavomis piniginėmis lėšomis ir skolintomis piniginėmis lėšomis);

 16.4.2. jeigu pareiškėjas prie vietos projekto įgyvendinimo prisideda nuosavomis lėšomis, prie vietos projekto paraiškos turi būti pateikti dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti (pvz., naudojant el. bankininkystės sistemą) patikimo subjekto – finansų institucijų (bankų, kredito unijų) ir (arba) viešojo juridinio asmens, kurio veikla finansuojama iš Lietuvos Respublikos valstybės ir (arba) savivaldybių biudžetų (pvz., savivaldybės tarybos sprendimas skirti lėšas vietos projektui įgyvendinti). Dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos;

16.4.3. jeigu pareiškėjas prie vietos projekto įgyvendinimo prisideda skolintomis lėšomis, prie vietos projekto paraiškos pateikiami dokumentai, kuriais įrodoma, kad pareiškėjas (nurodomos alternatyvos):

16.4.3.1. turi galimybę gauti paskolą. Prie vietos projekto paraiškos turi būti pateikiamas finansinės institucijos (banko, kredito unijos) sprendimas, kuriuo patvirtinama paskolos suteikimo galimybė vietos projekte numatytoms investicijoms. Galimybę gauti paskolą patvirtinantys dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos. Paskolos sutartis turi būti pasirašyta iki vietos projekto vykdymo sutarties pasirašymo. Jeigu finansinė institucija po paramos skyrimo vietos projektui įgyvendinti atsisako suteikti nuosavam indėliui būtiną paskolą ir pasirašyti sutartį, pareiškėjas turi teisę taisyti galutinę vietos projekto paraišką (pakeitimas turi būti daromas raštu) – pakeisti nuosavo indėlio rūšį kita rūšimi ir pateikti dokumentus, kuriais įrodoma, kad jis atitinka reikalavimus, keliamus kitai nuosavo indėlio rūšiai (pvz., jeigu paskola keičiama į nuosavas pareiškėjo pinigines lėšas, turi būti pateikiamas finansinių institucijų išduotas arba sukurtas dokumentas, kad pareiškėjas turi pakankamai nuosavų lėšų);

 16.4.3.2. paskolą gavo. Prie galutinės vietos projekto paraiškos turi būti pateikiama su patikimu subjektu – finansine institucija (banku, kredito unija) pasirašyta paskolos sutartis;

 **16.5. bendrieji vietos projektų vykdytojų įsipareigojimai:**

16.5.1. nenutraukti gamybinės veiklos ir neperkelti jos už VVG teritorijos ribų (taikoma, jeigu vietos projektas susijęs su investicijomis į infrastuktūrą, verslą);

16.5.2. nepakeisti nekilnojamojo turto arba jo dalies, į kurį investuojama, nuosavybės teisių (taikoma, jeigu vietos projektas susijęs su investicijomis į infrastruktūrą arba verslą, arba tas nekilnojamasis turtas buvo pripažintas tinkamu nuosavu indėliu);

16.5.3. nepakeisti veiklos pobūdžio, tikslų ar įgyvendinimo sąlygų, kai tokie veiksmai pakenkia pradiniams vietos projekto tikslams. Jeigu vietos projekto vykdytojas planuoja daryti bet kokius šiame Taisyklių papunktyje minimų vietos projektų pakeitimus, iki vietos projekto pakeitimų pradžios turi apie tai informuoti VPS vykdytoją ir Agentūrą. Galutinį sprendimą dėl planuojamų vietos projekto pakeitimų neigiamos įtakos pradiniams vietos projekto tikslams buvimo arba nebuvimo priima Agentūra;

 16.5.4. viešinti gautą paramą šių Vietos projektų administravimo taisyklių 211–216 punktų nustatyta tvarka;

 16.5.5. apdrausti turtą, kuriam įsigyti ar sukurti panaudota parama (vietos projekto įgyvendinimo laikotarpiu didžiausiu turto atkuriamosios vertės draudimu nuo visų galimų rizikos atvejų, o įgyvendinus vietos projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas, esant draudimo paslaugų prieinamumui). Įvykus draudžiamajam įvykiui vietos projekto vykdytojas įsipareigoja kuo greičiau, bet ne vėliau kaip per 5 (penkias) darbo dienas, apie tai raštu pranešti VPS vykdytojai, o ši nedelsdama, bet ne vėliau kaip per 5 (penkias) darbo dienas, apie tai informuoti Agentūrą. Reikalavimas apdrausti turtą gali būti netaikomas, jei vietos projekto vykdytojas įrodo, kad apdrausti paramos lėšomis įgytą ar sukurtą turtą nebuvo galimybių ir kartu su mokėjimo prašymu pateikia bent tris šį faktą patvirtinančius skirtingų draudimo įmonių atsisakymo suteikti draudimo paslaugas raštus;

 16.5.6. su vietos projektu susijusių finansinių operacijų įrašus atskirti nuo kitų vietos projekto vykdytojo vykdomų finansinių operacijų;

 16.5.7. siekiant palankaus sprendimo, nedaryti įtakos vietos projektą vertinantiems VPS vykdytojos darbuotojams, sprendimą dėl vietos projekto finansavimo priimančiam VPS vykdytojos valdymo organui arba atskiriems jo nariams, Agentūrai, Ministerijai;

 16.5.8. sudaryti sąlygas asmenims, turintiems teisę audituoti ir (arba) kontroliuoti vietos projekto įgyvendinimą (VPS vykdytojai, Agentūrai, Ministerijai, Lietuvos Respublikos valstybės kontrolei, Finansinių nusikaltimų tyrimo tarnybai prie Vidaus reikalų ministerijos, Viešųjų pirkimų tarnybai, Lietuvos Respublikos konkurencijos tarybai, EK, Europos Audito Rūmams), tikrinti, kaip yra laikomasi tinkamumo sąlygų, atrankos kriterijų ir įsipareigojimų vietos projekto įgyvendinimo metu ir kontrolės laikotarpiu;

 16.5.9. teikti VPS vykdytojai ir (arba) Agentūrai visą informaciją ir duomenis, susijusius su vietos projekto įgyvendinimu, reikalingus vietos projekto įgyvendinimo valdymui, stebėsenai ir vertinimui atlikti.

 **17. Specialiosios tinkamumo sąlygos, susijusios su tinkamomis finansuoti išlaidomis, nurodytos VPS ir yra šios:**

17.1. Pareiškėjas turi atitikti nuostatas bei reikalavimus, nustatytus KPP 2014-2020 m. 8.1.2. papunktyje, o taip pat šias tinkamumo sąlygas:

17.1.1. Parama teikiama ekonominei veiklai pradėti. Jeigu pareiškėjas jau vykdo ekonominę veiklą, parama gali būti teikiama tik naujai veiklos rūšiai pradėti;

17.1.2. Pareiškėjas kartu su paraiška pateikia verslo planą (verslo planas pateikiamas su pirmine vietos projekto paraiška, verslo plano forma pateikiama **3 priede**).

17.1.3. Fiziniai asmenys iki projekto įgyvendinimo pabaigos pradeda vykdyti ūkinę veiklą pagal vieną iš pasirinktų veiklos formų: turi Nuolatinio Lietuvos gyventojo individualios veiklos, numatytos projekte, pažymą, arba verslo liudijimą, pratęstą ne trumpesniam terminui kaip iki einamųjų metų pabaigos arba projekto metu tampa IĮ savininku, UAB vieninteliu akcininku, MB vieninteliu nariu. Jei projektas skirtas tradicinių amatų puoselėjimui, iki projekto pabaigos pateikia galiojantį gaminamo (-ų) tautinio paveldo produkto (-ų) sertifikatą;

17.1.4. Projektas privalo sukurti darbo vietą (-as) arba dalį darbo vietos (-ų).

 **18. Papildomos vietos projektų tinkamumo finansuoti sąlygos ir vietos projektų vykdytojų įsipareigojimai nurodyti Vietos projektų administravimo taisyklių 41–47 punktuose ir, atsižvelgiant į VPS priemonės pobūdį, šiam kvietimui taikomi šie:**

18.1. pareiškėjo – fizinio asmens nuolatinė gyvenamoji vieta deklaruota kaimo vietovėje. Tuo atveju, kai veiklos ir gyvenamoji vietos sutampa, pareiškėjo gyvenamosios ir higienos patalpos turi būti atskirtos nuo veiklai skirtų patalpų;

18.2. pagrindinės gamybos, technikos, įrangos laikymo patalpos, sandėliai ir pan. turi būti kaimo vietovėje;

18.3. projekte numatyta veikla turi būti vykdoma kaimo vietovėje (išimtis taikoma paslaugų teikimui arba mobiliajai prekybai);

18.4. pareiškėjas užtikrina, kad projekte numatytos išlaidos, kurioms finansuoti prašoma paramos, nebuvo, nėra ir nebus finansuojamos iš kitų ES fondų, kitų viešųjų lėšų;

18.5. nekilnojamasis turtas, į kurį investuojama ir (arba) kuriame numatyta įgyvendinti projektą, ir kuriame įsikūrusi ir registruota pareiškėjo buveinė, pareiškėjo valdomas teisėtais pagrindais;

18.6. pareiškėjas užtikrina tinkamą projekto finansavimo šaltinį – nuosavas lėšas, skolintas lėšas, iš veiklos gautinas lėšas, kuris turi būti pagrįstas verslo plano, finansinių ataskaitų duomenimis ir nurodytos paramos paraiškoje. Skolintos lėšos pagrindžiamos kartu su paramos paraiška, pateikiant finansų įmonės arba kredito įstaigos paskolos arba išperkamosios (finansinės) nuomos suteikimo galimybės patvirtintus dokumentus;

18.7. investicijos atitinka darbo saugos reikalavimus, kaip nurodyta techniniame reglamente „Mašinų sauga“, patvirtintame Lietuvos Respublikos socialinės apsaugos ir darbo ministro 2000 m. kovo 6 d. įsakymų Nr. 28 “Dėl techninio reglamento „Mašinų sauga“ patvirtinimo“, ir Elektrotechnikos gaminių saugos techniniame reglamente, patvirtintame Lietuvos Respublikos ūkio ministro 2016 m. balandžio 26 d. Nr. 4-314 „Dėl Elektrotechnikos gaminių saugos techninio reglamento patvirtinimo“;

18.8. investicijos atitinka aplinkosaugos, gyvūnų gerovės, veterinarijos, higienos, maisto kokybės reikalavimus (šis reikalavimas taikomas, jei numatytos investicijos turi įtakos minėtų reikalavimų laikymuisi). Valstybinė maisto ir veterinarijos tarnyba vertinimo išvadą dėl investicijų atitikties gyvūnų gerovės, veterinarijos, maisto kokybės reikalavimams pateikia Agentūrai;

18.9. poveikio aplinkai įvertinimas atliekamas iki paramos paraiškos pateikimo, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatyme nustatytais atvejais ir tvarka. Šis reikalavimas netaikomas, kai Taisyklių numatytais atvejais kartu su paraiška pateikiamas statybą (naują statybą, rekonstravimą ar kapitalinį remontą) leidžiantis dokumentas;

18.10. Taisyklėse nurodytos tinkamumo gauti paramą sąlygos ir reikalavimai turi būti užtikrinami iki projekto kontrolės laikotarpio pabaigos;

**18.11. Pareiškėjas ir paramos gavėjas įsipareigoja:**

18.11.1. pradėti projekto įgyvendinimo darbus, ne vėliau kaip per 9 mėnesius nuo sprendimo suteikti paramą priėmimo dienos;

18.11.2. kai parama išmokama dviem dalimis ir teikiamas vienas mokėjimo prašymas, finansų įmonės ar kredito įstaigos paskolos sutartį pateikti iki verslo plano įgyvendinimo pradžios. Kai parama išmokama trimis dalimis ir teikiami du mokėjimo prašymai, finansų įmonės arba kredito įstaigos paskolos sutartis nepateikiama, turi būti pateikiamas raštu patvirtinimas, kad atitinkamą projekto dalį pareiškėjas įgyvendins nuosavomis lėšomis;

18.11.3. užtikrinti, kad verslo liudijimą arba individualios veiklos pažymą įsigis iki galutinio mokėjimo prašymo pateikimo dienos (taikoma pareiškėjui – fiziniam asmeniui, pradėsiančiam veiklą);

18.11.4. nuo paramos paraiškos pateikimo dienos iki projekto kontrolės laikotarpio pabaigos tvarkyti buhalterinę apskaitą (sudaryti balansą, pelno (nuostolių) ataskaitas) pagal Lietuvos Respublikos teisės aktų nustatytus reikalavimus;

18.11.5. nuo paramos paraiškos pateikimo dienos iki projekto kontrolės laikotarpio pabaigos užtikrinti, kad su projektu susijusių buhalterinių operacijų įrašai būtų atskiriami nuo kitų, įprastinių paramos gavėjo operacijų;

18.11.6. teikti visą informaciją ir duomenis, reikalingus statistikos tikslams, programos įgyvendinimo stebėsenai, viešinimui bei reikalingiems vertinimams atlikti.

18.11.7. nuo paramos paraiškos pateikimo iki kontrolės laikotarpio pabaigos pasikeitus Smulkiojo ir vidutinio verslo subjekto statuso deklaracijoje, patvirtintoje Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“) (toliau – Deklaracija), pateiktiems duomenims, ūkio subjektas (pareiškėjas – juridinis asmuo) įsipareigoja atnaujintą Deklaraciją per 10 darbo dienų pateikti Agentūrai;

18.11.8. ne mažiau kaip į 50 proc. kuriamų naujų darbo vietų įdarbinti kaimo gyventojus (sukūrus naujų darbo vietų kartu su mokėjimo prašymais ir metinėmis ataskaitomis pateikiamos darbo sutarčių kopijos ir ne senesnės kaip 15 d. d. pažymos apie naujų darbuotojų deklaruotą gyvenamąją vietą). Šį įsipareigojimą privalo išlaikyti iki projekto kontrolės laikotarpio pabaigos;

18.11.9. atitiktį atrankos kriterijams, už kuriuos projektui suteikiami balai, pareiškėjas turi užtikrinti projekto įgyvendinimo metu ir projekto kontrolės laikotarpiu;

18.11.10. užbaigus statybos darbus, pateikti statybos užbaigimo dokumentus, kai jie privalomi pagal teisės aktų nuostatas (ne vėliau kaip su galutiniu mokėjimo prašymu);

18.11.11. pateikti detalų atliktų darbų aktą (su kiekvienu mokėjimo prašymu, kuriame deklaruojamos statybos išlaidos);

18.11.12. užtikrinti, kad visos jo įsigytos investicijos atitiks darbo saugos reikalavimus;

18.11.13. užtikrinti, kad įsigytos investicijos, įgyvendinus projektą, atitiks aplinkosaugos, gyvūnų gerovės, veterinarijos, higienos, maisto kokybės reikalavimus (jei investicijos turi įtakos minėtų reikalavimų laikymuisi);

18.11.14. ne vėliau, kaip per 10 darbo dienų pranešti VPS vykdytojai ir (arba) Agentūrai apie bet kurių duomenų, nurodytų pateiktoje ir užregistruotoje paramos paraiškoje, taip pat apie savo rekvizitų pasikeitimus, įskaitant susijusių įmonių ir (arba) įmonių partnerių atsiradimą bei šeiminės padėties pasikeitimus (kai paramos prašo fizinis asmuo);

18.11.15. tais atvejais, kai pareiškėjas neprašo paramos įrangos ir (arba) technikos įrengimui ir (arba) sumontavimui, įranga ir (arba) technika turi būti įrengta ir (arba) sumontuota ir veikti iki galutinio mokėjimo prašymo pateikimo dienos. Jei įranga ir (arba) technika montuojama statiniuose, be kurių ji atskirai negali funkcionuoti, pareiškėjas vėliausiai su galutiniu mokėjimo prašymu įsipareigoja pateikti statinių techninius projektus ir įrangos ir (arba) technikos įrengimo ir (arba) sumontavimo darbų užbaigimo aktus ir kitus dokumentus, kuriuose patvirtinama, kad už paramos lėšas įsigyta įranga ir (arba) technika tinkamai sumontuota ir veikia.

18.11.16. nuo paramos paraiškos pateikimo dienos iki projekto kontrolės laikotarpio pabaigos užtikrinti, kad nebus galimai neteisėtai sukurtos tokiai paramai gauti reikalingos sąlygos (remiantis Galimai neteisėtai sukurtų sąlygų gauti paramą nustatymo metodika).

18.11.17. Projektą, įgyvendinti per nurodytą laikotarpį, kuris neviršija 24 mėnesių nuo paramos sutarties pasirašymo dienos (įgyvendinimo trukmė nurodoma paramos paraiškoje (verslo plane)).

**IV SKYRIUS**

**INFORMACIJOS TEIKIMAS**

19. Informacijos teikimo tvarką nustato Vietos projektų administravimo taisyklių XV skyrius „Informacijos teikimas“ ir šis Aprašas.

20. Informaciją ir konsultacijas apie Pirminės vietos projekto paraiškos ir Galutinės vietos projekto paraiškos rengimą, išskyrus vietos projekto idėją ir verslo planą, teikia VPS vykdytojos darbuotojai kvietimo teikti pirmines vietos projektų paraiškas galiojimo metu VPS vykdytojos buveinėje adresu V. Kudirkos g. 27, Naujoji Akmenė; telefonu ir telefonu 8 681 88 330 arba 8 609 72 055 darbo dienomis nuo 8.00 valandos iki 17.00 valandos.

**V SKYRIUS**

**BAIGIAMOSIOS NUOSTATOS**

21. Kitos su vietos projektų atranka ir įgyvendinimu susijusios nuostatos pateikiamos Vietos projektų administravimo taisyklėse.

**Suderinta**

su Nacionaline mokėjimo agentūra

prie Žemės ūkio ministerijos

<...> raštu Nr. <...>